**Søknad til fagforeningens årsmøte om midler til aktiviteter i klubben i Bymiljøetaten.**

I Bymiljøetaten har vi mange forskjellige fagområder og også skarp konkurranse med andre fagforeninger. Det er derfor viktig med medlemspleie, ikke bare for å verve nye medlemmer, men også for å beholde de vi har. Aktivitetene våre dreier seg om arbeidsplassbesøk på bad, idrettsanlegg, verksteder og andre arbeidsstasjoner i forbindelse med fagforeningsukene og ellers. Etaten gjennomgår stadig organisasjonsendringer i større og mindre grad og med dette følger en uro blant medarbeiderne. Klubben har derfor fullt opp med personalsaker og vi opplever et økt krav til rapportering av tid medgått til utførelse av fagforeningsarbeid i arbeidstiden. Vi ber om økonomiske midler til rekvisita og mer i forhold til aktivitetene i handlingsplanen.

1. **Seminar for styremedlemmene**

Klubben ønsker et eget seminar for klubbmedlemmene der vi får drøftet lokale saker og problemstillinger. Erfaringsutveksling i en travel hverdag blir ofte nedprioritert og vi ønsker en mulighet til å avholde et seminar uten forstyrrelser. Vi beregner en kostnad på kr. 2.500,- pr. person.

Vi søker om midler til seminar for klubbstyrets medlemmer med et samlet budsjett på kr. 25.000,-.

Vennlig hilsen

BYM Klubben styret

**Styrets flertallsinnstilling:** Årsmøtet godkjennes inntil 20.000,- til seminar som dekkes av aktivitetsmidlene.